text: Prins Charles besøger Horsens 
  07 marts 2012 kl. 09.56
  Et tre dages officielt besøg i Danmark af prins Charles og hertuginde Camilla indbefatter en tur til Horsens.
  Besøget finder sted mellem den 24. og 27. marts.
  Prins Charles og hertuginde Camilla ønsket at besøge Horsens og VIA University College.
  Hvornår er af sikkerhedsmæssige grunde indtil videre en hemmelighed.
  Prinsen og Hertuginden besøger Horsens og VIA University College, da byen er værtsby for det danske EU-formandskab i april, maj og juni, og da VIA er kendt for sit innovative arbejde med grønne teknologier og alternative energikilder i tæt samarbejde med erhvervslivet. 
  - Jeg er stolt over og utrolig glad for, at Prinsen af Wales og Hertuginden af Cornwall har valgt at aflægge Horsens et besøg. Jeg glæder mig meget til at møde Prins Charles og Hertuginde Camilla og ser frem til at fortælle dem om Horsens Kommune. Det er stor cadeau til kommunen, VIA Campus Horsens samt hele samfundet Horsens Kommune, der arbejder sammen for at løfte opgaverne, siger borgmester Jan Trøjborg.
  